પણ કર્ણાટકમાં કોંગ્રેસને તે થિયરી ફળી છે. 2005માં સિદ્ધરમૈયા નાના નેતા હતા. 2008માં ભાજપનો ઉદય થયો એટલે તેમણે રાહ જોવી પડી. પણ 2013 સુધીમાં સ્થિતિ બદલી હતી. યેદીયુરપ્પાએ ભાજપને તોડ્યું તેથી લિંગાયત મતોમાં ભાગલા પડ્યા હતા. વોક્કાલિગા મતો ગોવડાના જનતા પક્ષ સાથે ઘણા અંશે રહ્યા, તેથી કોંગ્રેસને અહિન્દા મતોથી ફાયદો થયો. આ એક દાયકા દરમિયાન સિદ્ધરમૈયા અહિન્દા નેતા તરીકે ઉપસ્યા હતા અને તેથી 2013ની ચૂંટણીમાં વિભાજિત ભાજપ સામે કોંગ્રેસને સત્તા મળી ગઈ હતી.